เมื่อเดือนที่แล้วหนูมีประจำเดือนวันที่ 13-17มิ.ยค่ะ มีเพศสัมพันธ์แบบป้องกันคือใส่ถุงยางอนามัย/หลั่งข้างนอกในวันที่ 30 มิ.ย ต่อมามีประจำเดือนอีกครั้งวันที่ 13 ก.ค มีอาการคัดเต้านม ปวดหน่วงๆบริเวณท้องน้อยแต่เลือดที่ออกมาไม่เยอะมากเท่าเดือนที่ผ่านมา แต่ก็ไม่ไหลแบบกะปริบกะปรอย มีสีแดงเข้ม เกือบเป็นสีน้ำตาล และมาตรงกับเดือนที่แล้วพอดี แบบนี้มีสิทธิ์ที่จะเป็นเลือดล้างหน้าเด็กมั้ยคะ หนูเครียดเพราะทุกเดือนเคยมาเยอะกว่านี้ และอยากทราบว่า ความเครียด และการผักผ่อนน้อยมีส่วนทำให้ประจำเดือนมาน้อยมั้ยคะ
สวัสดีค่ะ หากประจำเดือนในรอบที่แล้วมาในวันที่ 13 มิ.ย. และในวันที่ 13 ก.ค. มีเลือดออกมา ร่วมกับอาการคัดเต้านมและปวดท้องน้อย เลือดดังกล่าวก็น่าจะเป็นประจำเดือนได้ค่ะ ให้สังเกตเลือดที่ออกไปก่อน หากมานาน 2-7 วัน ไม่ได้มีอาการปวดท้องน้อยรุนแรง เลือดดังกล่าวก็ถือเป็นประจำเดือนได้ และแสดงว่าไม่มีการตั้งครรภ์เกิดขึ้นจากการมีเพศสัมพันธ์ในวันที่ 30 มิ.ย. ค่ะการที่เลือดประจำเดือนมีสีแดงเข้ม และสีน้ำตาล แสดงว่าเลือดมีปริมาณน้อย ซึ่งสาเหตุที่เลือดประจำเดือนมีน้อย อาจเกิดจาก มีความเครียด ทำงานหนัก ออกกำลังกายมากไป อดอาหาร มีน้ำหนักตัวน้อย มีภาวะโลหิตจาง เป็นต้นส่วนลือดล้างหน้าเด็กนั้น จะพบจากวันที่มีการปฏิสนธิเกิดขึ้นไปประมาณ 6-12 วัน เลือดที่ออกจมีปริมาณน้อย และเป็นอยู่แค่เพียง 1 วัน ดังนั้นหากเลือดออกมากกว่า 2 วัน ก็ไม่น่าใช่ค่ะ